不鳴則已 福永祐一從練開齋兼起孖
2024年04月10日 13:40
東網電視
更多新聞短片
福永祐一(右)與川田將雅於阪神競馬場,擦出勝利火花。
三月先至開倉籨練嘅福永祐一,開倉短短日子,剛於星期日就迎來佢從練嘅首場勝利,而且更係好事成雙,分別响福島同阪神兩個競馬場取得勝利。
雖然剛剛舉行嘅星期日賽事,日本方面都係將重點集中响阪神競馬場舉行櫻花賞身上,福永祐一亦唔例外,雖然無馬出戰呢場大賽,亦都留守响阪神督師,不過佢就未能見證從練首場勝利,因為真正嘅開齋頭馬,係响福島競馬場舉行嘅第8場賽事,由小沢大仁策騎Maruka Blitz勝出2600米一勝班條件賽。
尚幸福永祐一,响阪神亦無錯過機會,於櫻花賞之前舉行嘅第10場大和赤驥盃,川田將雅策騎絲綢會名下Edel Blume,取勝於呢場2200米4歲或以上賽事,兩位昔日响綠茵場上嘅最佳對手,如今响不同崗位合作,果然策出勝利火花。
福永祐一開倉以來,因應兵源一直以精兵部署,入圍率極高,單以周日兩地賽事,福島出瑒贏一場,而响阪神除錄得首勝外,此間4駒出戰,亦取得冠亞季各一紀錄。